REPUBLIKA SRBIJA

NARODNA SKUPŠTINA

Odbor za administrativno-budžetska

i mandatno-imunitetska pitanja

21 Broj 06-2/114-14

4. jun 2014. godine

B e o g r a d

ZAPISNIK

SA 10. SEDNICE ODBORA ZA ADMINISTRATIVNO-BUDžETSKA I MANDATNO-IMUNITETSKA PITANjA, ODRŽANE 4. JUNA 2014. GODINE

 Sednica je počela u 15,45 časova.

 Sednicom je predsedavao Zoran Babić, predsednik Odbora.

 Sednici su prisustvovali članovi Odbora: Katarina Rakić, Aleksandar Marković, Olgica Batić, Obrad Isailović, Darko Laketić, Dragana Barišić i Snežana Malović.

 Sednici su prisustvovali zamenici odsutnih članova Odbora Vesna Rakonjac, zamenik Veroljuba Matića i Katarina Šušnjar, zamenik Dušice Stojković.

 Milisav Petronijević, član Odbora, pristupio je sednici u toku utvrđivanja dnevnog reda sednice.

 Đorđe Milićević, član Odbora, pristupio je sednici u toku razmatranja četvrte tačke dnevnog reda.

 Sednici nisu prisustvovali članovi Odbora: Dušica Stojković, Milan Krkobabić, Vesna Martinović, Petar Petrović, Ljubiša Stojmirović, Veroljub Matić i Saša Maksimović.

 Na predlog predsednika, Odbor je jednoglasno utvrdio sledeći

D n e v n i r e d:

 1. Razmatranje Odluke Republičke izborne komisije 02 Broj: 013-901/14 od 4. juna 2014. godine, o dodeli mandata narodnog poslanika radi popune upražnjenog poslaničkog mesta u Narodnoj skupštini;

 2. Razmatranje zahteva Sonje Podunavac, zamenika člana Republičke izborne komisije, za davanje mišljenja za obavljanje druge javne funkcije (21 broj 02-1302/14 od 6. maja 2014. godine);

3. Razmatranje zahteva Dr Dragane Barišić, narodnog poslanika, za davanje mišljenja za obavljanje druge javne funkcije (21 broj 02-1294/14 od 6. maja 2014. godine);

 4. Razmatranje zahteva Prim. dr Ninoslava Girića, narodnog poslanika, za davanje mišljenja za obavljanje druge javne funkcije (21 broj 02-1318/14 od 7. maja 2014. godine);

 5. Razmatranje zahteva Aleksandra Markovića, narodnog poslanika, za davanje mišljenja za obavljanje druge javne funkcije (21 broj 02-1393/14 od 9. maja 2014. godine);

 6. Razmatranje zahteva Zorana Bojanića, narodnog poslanika, za davanje mišljenja za obavljanje druge javne funkcije (21 broj 02-1469/14 od 14. maja 2014. godine);

 7. Razmatranje zahteva Nenada Milosavljevića, narodnog poslanika, za davanje mišljenja za obavljanje druge javne funkcije (21 broj 02-1487/14 od 14. maja 2014. godine);

 8. R a z n o

 **Prva tačka dnevnog reda**: Razmatranje Odluke Republičke izborne komisije 02 Broj 013-901/14 od 4. juna 2014. godine, o dodeli mandata narodnog poslanika radi popune upražnjenog poslaničkog mesta u Narodnoj skupštini

 Predsednik Odbora upoznao je članove i zamenike članova Odbora sa sadržinom Odluke Republičke izborne komisije 02 Broj 013-901/14 o dodeli mandata narodnog poslanika radi popune upražnjenog poslaničkog mesta u Narodnoj skupštini i Uverenja o izboru narodnog poslanika Slobodana Homena.

 Diskusije nije bilo.

 Na predlog predsednika, Odbor je jednoglasno usvojio i Narodnoj skupštini podneo sledeći

I Z V E Š T A J

 Odbor je konstatovao da je prestankom mandata narodnom poslaniku Miodragu Rakiću, izabranom sa Izborne liste BORIS TADIĆ - Nova demokratska stranka - Zeleni, LSV - Nenad Čanak, Zajedno za Srbiju, VMDK, Zajedno za Vojvodinu, Demokratska levica Roma, ostalo upražnjeno poslaničko mesto u Narodnoj skupštini, u skladu sa odredbom člana 88. Zakona o izboru narodnih poslanika.

 Kada narodnom poslaniku mandat prestane pre isteka vremena na koje je izabran, mandat se dodeljuje kandidatu sa iste izborne liste sa koje je bio izabran narodni poslanik, na način utvrđen u članu 92. Zakona o izboru narodnih poslanika.

 Odbor je, postupajući u skladu sa odredbama člana 199. Poslovnika Narodne skupštine, izvršio uvid u Odluku Republičke izborne komisije i Uverenje o izboru narodnog poslanika Slobodana Homena, izabranog sa Izborne liste BORIS TADIĆ - Nova demokratska stranka - Zeleni, LSV - Nenad Čanak, Zajedno za Srbiju, VMDK, Zajedno za Vojvodinu, Demokratska levica Roma, i utvrdio da su podaci o izboru narodnog poslanika istovetni sa podacima iz Odluke Republičke izborne komisije, čime su se stekli uslovi za potvrđivanje mandata imenovanom narodnom poslaniku.

 Odbor predlaže da Narodna skupština odmah po prijemu ovog izveštaja, konstatuje potvrđivanje mandata novoizabranom narodnom poslaniku Slobodanu Homenu.

 Za izvestioca Odbora na sednici Narodne skupštine određen je Zoran Babić, predsednik Odbora.

 **Druga tačka dnevnog reda**: Razmatranje zahteva Sonje Podunavac, zamenika člana Republičke izborne komisije, za davanje mišljenja za obavljanje druge javne funkcije (21 broj 02-1302/14 od 6. maja 2014. godine);

 Predsednik odbora je obavestio članove i zamenike članova Odbora da se Sonja Podunavac obratila Odboru zahtevom 21 broj 02-1302/14 za davanje pozitivnog mišljenja za istovremeno obavljanje funkcije zamenika člana Republičke izborne komisije i funkcije sekretara Skupštine grada Beograda.

 Diskusije nije bilo.

 Na predlog predsednika, Odbor je jednoglasno dao pozitivno mišljenje da Sonja Podunavac, uz funkciju zamenika člana Republičke izborne komisije, može da obavlja i funkciju sekretara Skupštine grada Beograda.

 **Treća tačka dnevnog reda**: Razmatranje zahteva Dr Dragane Barišić, narodnog poslanika, za davanje mišljenja za obavljanje druge javne funkcije (21 broj 02-1294/14 od 6. maja 2014. godine)

 Predsednik odbora je obavestio članove i zamenike članova Odbora da se Dr Dragana Barišić obratila Odboru zahtevom 21 broj 02-1294/14 za davanje pozitivnog mišljenja za istovremeno obavljanje funkcije narodnog poslanika i funkcije člana Upravnog odbora Zavoda za javno zdravlje iz Kruševca.

 Diskusije nije bilo.

 Na predlog predsednika, Odbor je jednoglasno dao pozitivno mišljenje da Dr Dragana Barišić, uz funkciju narodnog poslanika, može da obavlja i funkciju člana Upravnog odbora Zavoda za javno zdravlje iz Kruševca.

 **Četvrta tačka dnevnog reda**: Razmatranje zahteva Prim. dr Ninoslava Girića, narodnog poslanika, za davanje mišljenja za obavljanje druge javne funkcije (21 broj 02-1318/14 od 7. maja 2014. godine)

 Predsednik odbora je obavestio članove i zamenike članova Odbora da se Prim. dr Ninoslav Girić obratio Odboru zahtevom 21 broj 02-1318/14 za davanje pozitivnog mišljenja za istovremeno obavljanje funkcije narodnog poslanika i funkcije predsednika Upravnog odbora Instituta za rehabilitaciju iz Beograda.

 Diskusije nije bilo.

 Na predlog predsednika, Odbor je jednoglasno dao pozitivno mišljenje da Prim. dr Ninoslav Girić, uz funkciju narodnog poslanika, može da obavlja i funkciju predsednika Upravnog odbora Instituta za rehabilitaciju iz Beograda.

 **Peta tačka dnevnog reda**: Razmatranje zahteva Aleksandra Markovića, narodnog poslanika, za davanje mišljenja za obavljanje druge javne funkcije (21 broj 02-1393/14 od 9. maja 2014. godine)

 Predsednik odbora je obavestio članove i zamenike članova Odbora da se Aleksandar Marković obratio Odboru zahtevom 21 broj 02-1393/14 za davanje pozitivnog mišljenja za istovremeno obavljanje funkcije narodnog poslanika i funkcije člana Upravnog odbora Ustanove za fizičku kulturu Sportsko-rekreativnog centra „Tašmajdan“ iz Beograda.

 Diskusije nije bilo.

 Na predlog predsednika, Odbor je jednoglasno dao pozitivno mišljenje da Aleksandar Marković, uz funkciju narodnog poslanika, može da obavlja i funkciju člana Upravnog odbora Ustanove za fizičku kulturu Sportsko-rekreativnog centra „Tašmajdan“ iz Beograda.

 **Šesta tačka dnevnog reda**: Razmatranje zahteva Zorana Bojanića, narodnog poslanika, za davanje mišljenja za obavljanje druge javne funkcije (21 broj 02-1469/14 od 14. maja 2014. godine)

 Predsednik odbora je obavestio članove i zamenike članova Odbora da se Zoran Bojanić obratio Odboru zahtevom 21 broj 02-1469/14 za davanje pozitivnog mišljenja za istovremeno obavljanje funkcije narodnog poslanika i funkcije člana Skupštine „Železnice Srbije“ a.d. Beograd.

 Diskusije nije bilo.

 Na predlog predsednika, Odbor je jednoglasno dao pozitivno mišljenje da Zoran Bojanić, uz funkciju narodnog poslanika, može da obavlja i funkciju člana Skupštine „Železnice Srbije“ a.d. Beograd.

 **Sedma tačka dnevnog reda:** Razmatranje zahteva Nenada Milosavljevića, narodnog poslanika, za davanje mišljenja za obavljanje druge javne funkcije (21 broj 02-1487/14 od 14. maja 2014. godine)

 Predsednik odbora je obavestio članove i zamenike članova Odbora da se Nenad Milosavljević obratio Odboru zahtevom 21 broj 02-1487/14 za davanje pozitivnog mišljenja za istovremeno obavljanje funkcije narodnog poslanika i funkcije člana Programskog odbora Radiodifuzne ustanove Srbije.

 Diskusije nije bilo.

 Na predlog predsednika, Odbor je jednoglasno dao pozitivno mišljenje da Nenad Milosavljević, uz funkciju narodnog poslanika, može da obavlja i funkciju člana Programskog odbora Radiodifuzne ustanove Srbije.

 **Osma tačka dnevnog reda**: **Razno**

 U okviru ove tačke dnevnog reda nije bilo pitanja ni predloga.

\*\*\*

 Sednica je završena u 15,55 časova.

 Sastavni deo ovog zapisnika čini obrađeni tonski snimak sednice Odbora.

 SEKRETAR PREDSEDNIK

Svetlana Dedić Zoran Babić